**Sheikh Radwan** (الشيخ رضوان ) er et nabolag i Gaza by som ligger nær på tre kilometer nordvest for Gaza sentrum. Det grenser til al-Shati-leiren mot sørvest, Rimal mot sør og Jabalia mot øst. 

Sheikh Radwan-gravlunden ligger i nabolaget. Den har hundrevis av graver til palestinere drept i israel-palestina-konfliktene, blant annet Hamaslederne Ahmed Yassin, Abdel Aziz al-Rantissi og Said Siam.

Tidlig historie
---------------

Nabolatet er oppkalt etter Sheikh Radwan hvis *mazar* (mausoleum) ligger på en bakketopp i distriktet med en høyde på 65 meter over havet. Mausoleet fungerte tidligere som moské, men er blitt inaktivt som sådan. Veggene er konstruert av gjenbrukte eldgamle bygningssteiner og fragmenter av marmorplater. På 1800-tallet var det omgitt av eldgamle trær. Den franske oppdageren Victor Guérin som besøkte det i 1863, spekulerte på om det kunne ha vært et gammelt kloster, og hagene rundt det restene av klosterhagen.

Det er en rekke tradisjoner angående hvem denne Sheikh Radwan var. Kristne lærde identifiserer ham som Peter den iberiske og graven som denne Peters kloster. En lokal tradisjon vil at graven tilhører 1300-tallets wali (sufi-helgen) Radwan ibn Raslan, en sønn av den fremtredende lokale sjeik, Muhammad al-Batahi. En annen tradisjon hevder at Radwan var broren til al-Batahi og Sheikh Ijlin som alle var etterkommere av den andre muslimske kalifen, Umar ibn al-Khattab. Før byggingen av Sayed al-Hashim-moskeen i al-Daraj-kvarteret og moderne biografier om den islamske profeten Muhammed på 1800-tallet, ville lokal muslimsk tradisjon at det dreide seg om den moderne grav tillagt Sheikh Radwan egentlig var gravstedet for Hashim ibn Abd al-Manaf, Muhammeds oldefar. Historikeren Moshe Sharon tilskriver de forskjellige tradisjonene til «troendes tendens til å jakte på helgengraver.»

Moderne historie
----------------

I 1971 fulgte den israelske regjeringen en storstilt gjenbosettingsplan for å kontrollere flyktningbefolkningen og forhindre militant aktivisme. Tanken var å flytte flyktninger til bedre boliger slik at leirområder kunne ombygges og forbedres. Planen var en del av ni flytteordninger innenfor Gazastripen, deler av nærliggende al-Shati-leiren ble revet og et boligprosjekt i Sheikh Radwan ble igangsatt. Opprinnelig var flyktningmigrasjon til Sheikh Radwan ufrivillig, siden israelske myndigheter revet over 2000 boligskur i leirene for å utvide veiene (av sikkerhetsgrunner ble det sagt), og nektet så innbyggerne tillatelse til å gjenoppbygge sine hus. Omtrent 8000 flyktninger flyttet inn i boligprosjektene i Sheikh Radwan. United Nations Relief and Works Agency og Palestinas frigjøringsorganisasjon var høylytte i sin motstand mot den israelske aksjonen, og sa at det var tvungen gjenbosetting. Etter starten av den første intifadaen var Sheikh Radwan de mest vedvarende aktive områdene i Gaza.

Den 13. mai 1989 ble Mohammad al-Adra, 24 år gammel, drept av israelske soldater, skutt i brystet og hodet. Tre måneder senere informerte forsvarsminister Yitzhak Rabin et medlem av Knesset om at det ikke var foretatt noen etterforskning av hendelsen av militærpolitiets etterforskere.

Hamas' generalsekretær Abdel Aziz al-Rantisi ble drept i Sheikh Radwan den 17. april 2004 ved at et israelsk Apache-helikopter skjøt mot kjøretøyet hans. En av Rantisis sønner og to livvakter ble også drept. Den 3. oktober 2005 angrep væpnede medlemmer av Hamas den palestinske politistasjonen i Sheikh Radwan. Det endte med at Hayam Mohammed Nassar, 30, døde der hun sto på terrassen til en tilstøtende balkong. Medlemmer av de Fatah-kontrollerte al-Aqsa-martyrenes brigader ankom for å forsvare politistasjonen, og Hamas-militsen trakk seg deretter tilbake.

Etter at Hamas overtok Gazastripen i 2007, er Sheikh Radwan blitt ansett som en høyborg for organisasjonen. Den 17. mai 2007 forsøkte Israel uten hell uten hell å ta livet av et ledende Hamasmedlem i nabolaget; i stedet ble en militant drept og åtte andre såret. Under Israel-Gaza-konflikten i 2008–2009 ble tre sivile drept og 25 skadet ved et israelsk luftangrep mot et hus i Sheikh Radwan. Gravlunden ble stengt for nye bvegravelser under konflikten på grunn av mangelen på ledige gravplasser, og tretti graver ble ødelagt etter at et israelsk missil traff gravlunden.

Litteratur
----------

* Bitton-Askeloni, Bruria; Kofsky, Arieh (2004). *Christian Gaza In Late Antiquity*. BRILL. ISBN 9004138684.
* Butt, Gerald (1995). *Life at the crossroads: a history of Gaza*. Rimal Publications. ISBN 1-900269-03-1.
* Ginat, J; Perkins, Edward Joseph (2001). *The Palestinian Refugees: Old Problems-New Solutions*. University of Oklahoma Press. ISBN 0-8061-3393-7.
* Guérin, V. (1869). *Description Géographique Historique et Archéologique de la Palestine* **(French)**. 1: Judee, pt. 2. Paris: L'Imprimerie Nationale.
* Karmi, G.; Cotran, Eugene (1999). *The Palestinian exodus, 1948-1998*. Garnet & Ithaca Press. ISBN 0-86372-244-X.
* McGeough, Paul (2010). *Kill Khalid: The Failed Mossad Assassination of Khalid Mishal and the Rise of Hamas*. The New Press. ISBN 978-1595585011.
* Nassar, Jamal Raji; Heacock, Roger (1990). *Intifada: Palestine at the crossroads*. Greenwood Publishing Group. ISBN 0-275-93411-X.
* Palmer, E. H. (1881). *The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer*. Committee of the Palestine Exploration Fund.
* Shahin, Mariam (2005). *Palestine: A Guide*. Interlink Books. ISBN 1-56656-557-X.
* Sharon, M. (1997). *Corpus Inscriptionum Arabicarum Palaestinae, A*. 1. BRILL. ISBN 90-04-10833-5.
* Sharon, M. (2009). *Corpus Inscriptionum Arabicarum Palaestinae, G*. 4. BRILL. ISBN 978-90-04-17085-8.

Referanser
----------

1. ↑  Butt, 1995, s.9.
2. ↑  Jadallah, Ahmed. Sheikh Radwan Cemetery Reuters.
3. ↑  Haniyeh: World must back Goldstone's Gaza report. Ma'an News Agency. 2009-09-20.
4. 1 2 3  Bitton-Ashkelony and Kofsky, 2004, s.75.
5. ↑  Palmer, 1881,ap. 362, anførte at det var navnet til den engel som voktet over Paradiset ifølge Koranen.
6. 1 2 3  Sharon, 2009, ss. 37–38
7. ↑  Guérin, 1869, ss. 221-222
8. ↑  Sharon, 1997, s. 121
9. ↑  Shahin, 2005, s. 441.
10. ↑  Sharon, 2009, s. 17
11. ↑  *The Palestinian diaspora: formation of identities and politics of homeland*. Routledge. 2003. s. 71–. ISBN 978-0-415-26821-9. Besøkt 7. mai 2011.
12. ↑  Boqai, Nihad. Badil Resource Center for Palestinian Residency & Refugee Rights and Terry Rempel (2003) Survey of Palestinian Refugees and Internally Displaced Persons Badil Resource Center for Palestinian Residency and Refugee Rights, s. 46
13. 1 2  Karmi and Cotran, 1999, s.33.
14. ↑  Ginat and Perkins, 2001, ss. 183–185.
15. ↑  Nassar and Heacock, 1990, s. 104.
16. ↑  Beach Camp United Nations Relief and Works Agency.
17. ↑  Talmor, Ronny (translated by Ralph Mandel) (1990) *The Use of Firearms - By the Security Forces in the Occupied Territories.* B'Tselem. download ss.76,78
18. ↑  McGeough, s. 290.
19. ↑  B'Tselem Casualty Statistics Palestinians killed by Palestinians
20. ↑  Violent Clashes in Gaza *Electronic Intifada*. Palestinian Center for Human Rights. 2005-10-03.
21. ↑  Barzak, Ibrahim. Israeli Airstrikes Target Hamas *Associated Press*. 2007-05-17.
22. ↑  Airstrike in Sheikh Radwan kills three, injures 25 Ma'an News Agency. 2009-01-15
23. ↑  Gazans running out of room to bury the dead *NBC News*. 2009-01-13.
24. ↑  Proposal emerges for 10-day cease-fire in Gaza *USA Today*. 2009-01-14.
25. ↑  McCarthy, Rory and Boseley, Sarah. Israeli human rights groups speak out as death toll passes 1,000. *The Guardian*. 2009-01-15.